
Gwella dy ymgysylltiad â llenyddiaeth drwy ddarllen mwy o erthyglau academaidd a'u plethu i'th ddadansoddiadau a'th werthusiadau beirniadol.

	Edrych ar ‘Google Scholar’ am erthyglau academaidd.
	Yn y baragraff am drosglwyddiadau. (Fagan, 2012) 

	Targed/Target 2
 Adolygu sgiliau cyfeirnodi (e.e. wrth gyfeirnodi yn y testun - gweler
sylwadau pellach ar y gwaith, e.e. t.2)

	Adolygu sut i gyfeirnodi yn gywir wrth ysgrifennu’r aseiniad â’r rhestr cyfeirnodi.
	Wrth ddefnyddio erthyglau a llyfrau yr aseiniad â’r rhestr cyfeirnodi.

	Targed/Target 3
Mireinio eich sgiliau cyfathrebu drwy barhau i ddefnyddio berfau cryno (e.e. Noda, Pwysleisia...)

	Gwneud ymdrech i ddefnyddio berfau cryno trwy gydol yr aseiniad. 
	“Noda Lynch (2019)”

“Pwysleisia Florian et al. (2016)”













Gan gefnogi eich trafodaeth gyda theori, ymarfer a thystiolaeth o’r lenyddiaeth, adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol).
Yn yr aseiniad hwn byddaf yn trafod sut i gefnogi dysgwr o'r enw Matthew  (enw ffug) sydd wedi cael ei effeithio gan rwystr sy'n gysylltiedig â dysgu a hefyd trosglwyddiad. Mae Matthew yn 6 oed ac ar hyn o bryd mae ym Mlwyddyn 2 felly yn ei flwyddyn olaf yn Dysgu Sylfaen. Mae Matthew yn byw gyda'i fam yn unig gan fod ei rieni wedi ysgaru yn ystod y flwyddyn ddiwethaf, dyma'r trosglwyddiad y mae'n rhaid i Matthew ddelio ag ef a byddaf yn trafod hyn yn ystod yr aseiniad hwn. Mae Matthew yn dioddef o fudandod dewisol sydd wedi gwaethygu ers ysgariad ei rieni (proffil un tudalen Matthew yn rhan 2). O ganlyniad i hyn, mae ei ddatblygiad cymdeithasol ac emosiynol yn rhywbeth sydd angen cymorth er mwyn sicrhau bod Matthew yn gallu dangos cynnydd a chyrraedd ei botensial llawn. Mae gan Gwricwlwm i Gymru (2022) bwyslais enfawr ar gynnydd a phwysigrwydd dilyniant gyda dysgwyr ifanc. Creodd Donladson (2015) y 12 Egwyddor Addysgegol i annog cynnydd dysgwyr ifanc. Creda Donladson, trwy ganolbwyntio ar gynnydd a defnyddio'r egwyddorion hyn fel canllaw, y bydd yn cynyddu'r potensial ar gyfer cyrhaeddiad uwch ym mywyd ysgol y dysgwr (Senedd Cymru, 2016 ; Llywodraeth Cymru, 2020). Mae Matthew yn ddisgybl tawel ond galluog iawn sydd bob amser yn cwblhau tasgau yn enwedig Mathemateg a Chelf ond mae'n amlwg bod y rhwystr a'r trosglwyddiad y mae'n rhaid i Matthew ddelio ag ef yn effeithio ar ei ddatblygiad cymdeithasol ac emosiynol yn negyddol. Mae Matthew yn tueddu i chwarae ar ei ben ei hun oni bai ei fod gyda Maria (enw ffug) sy'n ffrind i'r teulu y mae'n ymddiried ynddo ac yn cyfathrebu gydag yn aml. Mae ei fudandod dewisol yn golygu dyw e ddim yn siarad â'r athro ac aelodau eraill o'r dosbarth yn aml, o ganlyniad i hyn mae'n bwysig bod gan Matthew y cyfle i gyfathrebu mewn ffyrdd eraill. Pwysleisia GIG (2021) mae'n holl bwysig i sicrhau nad oes pwysau ar y plentyn i siarad. Mae angen dilyniant graddol fel gwneud i'r disgybl deimlo'n hamddenol a all wedyn arwain at ddweud geiriau unigol. Mae creu amgylchedd cadarnhaol i'r plentyn a chanolbwyntio ar yr hyn y mae'n ei fwynhau yn hanfodol er mwyn lleihau pryder a chaniatáu i gynnydd graddol ddigwydd (GIG, 2021). Bydd y strategaethau a ddefnyddir i helpu datblygiad cymdeithasol Matthew yn dasgau syml a fydd yn caniatáu iddo gyfathrebu mewn gwahanol ffyrdd a fydd gobeithio, yn helpu ei hyder. Y gweithgareddau bydd chwarae rôl, offerynnau cerdd a gwaith celf.  
Yn gyntaf, byddaf yn trafod y rhwystr dysgu y mae Matthew yn ei wynebu yn yr ysgol sef mudandod dewisol. Noda Saville-Troike (2017) gellir ystyried datblygiad iaith plant fel proses raddol o dderbyn set o strwythurau. Hefyd mae'r gyfradd mae plant yn datblygu eu hiaith yn amrywio'n sylweddol gyda phob unigolyn (Saville-Troike, 2017, t.14-15). Mae rhwystr dysgu yn rhywbeth sy'n atal dysgwyr rhag ymgysylltu yn y broses ddysgu. Gall hyn wneud i blentyn deimlo'n rhwystredig neu ddiffyg cymhelliant a all arwain at beidio â chyrraedd ei nodau dysgu (Green, 2021). Mae'n hynod o bwysig bod y plant yn teimlo eu bod yn cael eu cynnwys gyda'r rhwystrau hyn gan fod y teimlad o berthyn yn hanfodol i bob plentyn yn yr ystafell ddosbarth. Helpodd ymchwil gan Personen et al. (2016) i ddisgrifio rhai o'r rhwystrau sy’n ymwneud â pherthyn yr oedd rhai myfyrwyr yn teimlo. Roedd y rhain yn cynnwys athrawon nad oedd yn parchu anghenion unigol y plant a chael stigma yn gysylltiedig â label diagnostig y plentyn (Sobel, Alston, 2021, t.14). Fel yr wyf wedi trafod yn gynharach, rhwystr dysgu Matthew yw mudandod dewisol. Mae hwn yn gyflwr iechyd meddwl sydd fel arfer yn dechrau yn ystod plentyndod cynnar lle nad ydych yn gallu siarad mewn gwahanol sefyllfaoedd oherwydd pryder (Cleveland Clinic, 2023). Dyweda SMIRA (2017) bod y rhan fwyaf o blant sy'n dioddef â mudandod dewisol yn gallu siarad yn rhugl mewn rhai sefyllfaoedd ac yna aros yn dawel mewn sefyllfaoedd eraill sydd yn bennaf yn yr ysgol. Mae hyn yn cysylltu â Matthew wrth iddo siarad gartref gyda'i Mam ond mae'n dawel yn yr ysgol ac mae angen mathau eraill o gyfathrebiad arno (SMIRA, 2017). Pwynt pwysig arall yw bod y rhai sy'n dioddef gyda mudandod dewisol eisiau cyfathrebu trwy siarad ond yn ffeindio hi'n amhosibl yn gorfforol o ganlyniad i'w pryder. Noda ABCT (2021) fod 1 ym mhob 140 o blant Ysgol Gynradd yn ddioddef o fudandod dewisol. Mae yna lawer o ffactorau negyddol sy'n gysylltiedig â phlentyn sy'n dioddef o ddewis mudandod fel perfformiad academaidd a ddim yn cyfranogi mewn gweithgareddau cymdeithasol (ABCT, 2021). Pwysleisia Florian et al. (2016) bod gan bob dysgwr hawl a'r cyfrifoldeb i gymryd rhan yn y broses ddysgu gyda'u cyfoedion. Mae'r berthynas rhwng y dysgwyr ifanc a'u cyfoedion a hefyd gydag oedolion yn gofyn am barodrwydd i dderbyn yr hawliau sydd gan bawb er mwyn cael ystafell ddosbarth cynhwysol (Florian et al. 2016, t.51). Cyflwynodd Comisiynydd Plant Cymru (2011) erthyglau sy'n portreadu hawliau plentyn yng Nghymru. Noda erthygl 30 “Eich hawl i ddefnyddio iaith eich hun.” (Comisiynydd Plant Cymru, 2023). Mae hyn yn bwysig ar gyfer datblygiad Matthew gan ei fod yn defnyddio ei iaith ei hun sef cyfathrebu di-eiriau y dylid ei derbyn a'i barchu yn yr ysgol. Pwysleisia erthygl gan Cumbria County Council (2021) bod cyfathrebu yn hanfodol ar gyfer datblygu perthynas ag eraill. Mae hyn hefyd yn cynnwys cyfathrebu di-eiriau sef yr hyn y bydd plentyn â mudandod dewisol yn ei ddefnyddio fel math o gyfathrebu (Cumbria County Council, 2021). Mae hyn yn cynnwys cyswllt llygaid, ystumiau llaw, mynegiant yr wyneb ac iaith y corff. Mae ymchwil gan Dr. Mehrabian (1971) yn dangos bod cyfathrebu wedi'i rannu'n dair rhan ac yn cael ei ddefnyddio mewn ffyrdd gwahanol. Noda'r ymchwil, 7% yw geiriau, 38% yw llais a thôn ac wedyn 55% yw iaith y corff (Goodall, 2023). Mae'r ymchwil hon yn dangos hyd yn oed pobl sydd ddim yn dioddef o fudandod dewisol yn dal i ddefnyddio iaith y corff fel y prif fath o gyfathrebu.  Dyweda erthygl gan Lee (2018) pan ganiateir i blant â mudandod dewisol fod yn nhw eu hunain gallant arddangos lefel uchel o greadigrwydd yn yr ystafell ddosbarth. Mae hyn yn cysylltu â Matthew gan ei fod yn greadigol iawn ac yn mwynhau mynegi ei hun trwy Y Celfyddydau Mynegiannol (Lee, 2018, t.21). Yn ychwanegol mae'n hanfodol bod plant â mudandod dewisol yn gallu gweithio ar gyflymder maent yn fodlon â er mwyn sicrhau bod yna cynnydd. Mae hyn hefyd yn cynnwys cael cynllun strwythuredig sy'n caniatáu i'r plentyn fynegi ei hun yn ei ffordd ei hun a fydd, gobeithio, yn arwain at gynnydd graddol gyda'i ddatblygiad cymdeithasol (Sheffield Children’s NHS). Dyma pam mae cynllun cefnogi chwe wythnos Matthew yn cynnwys gweithgareddau mae'n mwynhau ac yn gallu mynegi ei hun yn ei ffordd ei hun a fydd wedyn yn caniatáu i'w ddatblygiad cymdeithasol wella (Cynllun Cefnogi yn rhan 2).
Mae gan Gwricwlwm Cymru (2020) bwyslais enfawr ar y dull 'holistaidd' o addysgu. Mae addysgu holistig yn canolbwyntio ar bob agwedd o’r dysgwr yn ystod ei ddatblygiad yn ei fywyd ysgol (Cariker, 2023). Dyfodol Llwyddiannus gan Donaldson (2015) sy'n trafod prif rannau'r cwricwlwm sy'n cynnwys y dull holistaidd o addysgu. Mae hyn hefyd yn trafod bod y cwricwlwm yn anelu at ganolbwyntio ar gydlyniad, dilyniant a hyblygrwydd a fydd yn arwain at gynnydd disgyblion (Llywodraeth Cymru, 2020 ; Donladson, 2015). Mae'r dull holistaidd mewn addysg yn canolbwyntio ar ddatblygiad emosiynol, gwybyddol, corfforol a chymdeithasol y plentyn. Noda Lynch (2019) bod cael ymagwedd holistaidd at addysg yn fuddiol gan ei fod yn seiliedig ar y syniad o gynwysoldeb yn yr ystafell ddosbarth. O ganlyniad i hyn, bydd plant yn dangos cynnydd gan fod ffocws ar ddatblygiad y plentyn cyfan (Lynch, 2019, t.43-44). Anghytuna Drew (2023) wrth iddo drafod anfanteision cael dull holistaidd o addysgu. Mae'r rhain yn cynnwys, gall gymryd llawer o amser, gall fod yn ddull afrealistig o addysgu a gallai rhieni anghytuno â defnyddio dull holistaidd (Drew, 2020). Mae'r syniad o ddatblygiad plant cyfan a'r dull holistaidd yn cysylltu â damcaniaeth Maslow (1947) 'Hierarchaeth Anghenion'. Mae'r ddamcaniaeth hon yn awgrymu bod angen diwallu anghenion sylfaenol plentyn i sicrhau fod y plentyn yn symud ymlaen i gyrraedd ei botensial llawn. Mae yna byramid sy'n cael ei rannu'n bum anghenion gwahanol, y rhai ar y brig yw hunan-barch a hunan-effeithlonrwydd. Mae hyn yn cynnwys cyflawniad, annibyniaeth a dilyniant personol (McLeod, 2018, t.1-4). I gysylltu hyn â Matthew mae'r rhain yn ffactorau  mae'n ffeindio’n anodd ymdopi ag oherwydd ei mudandod dewisol. Noda Selective Mutism Association (2021) bod plant â mudandod dewisol yn tueddu i ynysu eu hunain yn gymdeithasol gan fod ganddynt hunan-barch isel. Hefyd gall plant â mudandod dewisol ddibynnu ar bobl eraill i gyfathrebu drostynt fel ffrind agos maent yn ymddiried ynddo (SMA, 2021). Mae hyn yn wir gyda Matthew gan ei fod yn troi at ei ffrind Maria am gefnogaeth.
Noda Veiga (2016) bod plant sydd well ganddynt chwarae ar eu pennau eu hunain pan ym mhresenoldeb eu cyfoedion yn debygol o gael datblygiad cymdeithasol isel. Efallai y bydd rhai plant yn chwarae ar eu pennau eu hunain oherwydd diffyg hunanhyder a chymhwysedd emosiynol (Veiga, 2016). Mae hyn yn cysylltu â Matthew a'i fudandod dewisol gan ei fod yn bryderus iawn ac nid yw'n teimlo fel pe bai'n gallu ymddiried mewn eraill yn enwedig ar ôl ysgariad ei rieni. Mae damcaniaeth Parten (1932) yn trafod gwahanol gyfnodau chwarae a sut mae chwarae plant yn newid wrth maen nhw'n tyfu i fyny. Erbyn 2 oed, dylai plant gymryd rhan mewn chwarae cyfochrog sy'n golygu chwarae yn agos at eraill ond nid yn uniongyrchol gyda nhw. Mae'r ddamcaniaeth hon hefyd yn awgrymu y dylai plant chwarae gyda'i gilydd erbyn 4 oed a bod ganddynt ddiddordeb yn yr hyn y mae plant eraill yn ei chwarae (Taintor, 2022). Mae'r ddamcaniaeth hon yn awgrymu bod datblygiad cymdeithasol Matthew yn is na'r plentyn cyffredin gan ei fod yn 6 oed ac nad yw'n cymryd rhan mewn chwarae cydweithredol. Byddai Duncan (2021) yn anghytuno â'r ddamcaniaeth hon trwy ddweud bod plant sy'n chwarae ar eu pennau eu hunain yn gyffredin ac mae yna lawer o fanteision. Mae’r rhain yn cynnwys datblygu annibyniaeth gymdeithasol ac yn dod â lefel o lonyddwch i'r plentyn sy'n caniatáu iddynt chwarae mewn ardal sy'n heddychlon iddyn nhw (Duncan, 2021).
Trosglwyddiadau yw'r symudiadau y mae dysgwyr ifanc yn eu gwneud o'u cartrefi i'w blynyddoedd dysgu cynnar mewn lleoliad ysgol. Gall trosglwyddiadau fod yn anodd iawn i rai plant sy'n ymofyn am gymorth ychwanegol gan athrawon a rhieni (Llywodraeth yr Alban, 2017). Mae gwahanol fathau o drosglwyddiadau y gall plant eu profi fel symud ysgol neu grwpiau blwyddyn, genidigaeth brawd/chwaer , colli aelod o'r teulu neu rieni yn ysgaru (Clarke, 2020). Y newid y mae Matthew yn profi yw ei rieni'n cael ysgariad yn ystod y flwyddyn ddiwethaf. Gan mai dim ond 6 oed yw Matthew, mae'n cael trafferth deall pam nad yw ei Dad yn byw gydag ef ac yn tueddu i ofyn pam na allai weld ei Dad bob dydd. Dyweda Fagan (2012) fod perthynas plant â'u rhieni yn tueddu i waethygu ar ôl ysgariad ac yn enwedig y rhiant nad yw'n byw gartref. Mae ymchwil yn dangos bod 90% o'r amser y tad sy'n gadael y cartref ac o ganlyniad yn gwanhau'r berthynas sydd gan y plentyn â'i thad (Fagan, 2012, t.5-6). Noda erthygl gan Musingafi et al. (2019) yr effeithiau mwyaf cyffredin y mae ysgariad yn eu cael ar blant yw cyrhaeddiad academaidd isel, sgiliau cymdeithasol gwael a lefelau isel o les emosiynol (Musingafi et al. 2019, t.2). Pwysleisia erthygl gan Qredible (2020) bod yna bethau cadarnhaol a all ddigwydd o ganlyniad i rieni yn ysgaru. Mae ymchwil yn dangos (2014) bod plant â rhieni sydd wedi ysgaru sy'n cynnal perthynas â'u rhieni yn well iddyn nhw yn y tymor hir yn hytrach na rhieni sydd yn briod a oedd yn dadlau llawer (Qredible, 2020). Mae hyn yn cysylltu â damcaniaeth Bandura Dysgu Cymdeithasol (1977) sy'n seiliedig ar y syniad ein bod yn dysgu o ryngweithio â phobl mewn amgylcheddau cymdeithasol. Yn ogystal, rydym yn dynwared ymddygiad pobl eraill trwy arsylwi arnynt (Nabavi et al. 2011, t.5). Mae damcaniaeth Bandura hefyd yn amlygu bod ymddygiad dynol yn gysylltiedig â ffactorau personol a hefyd yn dylanwadu ar yr amgylchedd (Nickerson, 2023). I gysylltu hyn â Matthew, pe bai ei rieni dal yn briod ac yn parhau i ddadlau, gallai effeithio arno yn negyddol yn y tymor hir. Cytuna Vygotsky (1978) trwy ddweud gall yr amgylchedd mae’r plant yn rhan ohono gael effaith ar eu hymddygiad a'u cyrhaeddiad academaidd. Mae amgylchedd Matthew yn y cartref yn gadarnhaol ond yn sicr mae'r ysgariad wedi gwaethygu ei mudandod dewisol. Mae hyn yn awgrymu bod yr ysgariad wedi effeithio fwyaf ar ddatblygiad cymdeithasol Matthew gan ei fod eisoes yn dioddef o fudandod dewisol ond nawr mae wedi gwaethygu. Gall plant gael amser caled yn cymdeithasu ag eraill gan y gall fod diffyg ymddiriedaeth wrth hefyd yn methu â pherthnasu ag eraill (FamilyMeans, 2023). 
Mae'n hanfodol bod anghenion plant yn cael eu diwallu ac yn cael y cymorth sydd ei angen i wella eu canlyniadau ac atal unrhyw risg (NSPCC, 2023). Noda Kelly (2016) y dylai'r athro dosbarth arddangos dull clir o gefnogi anghenion plant i ganiatáu i'r plentyn lwyddo a chyflawni ei ganlyniadau. Y ffordd y gall plant wella rhai agweddau o’u datblygiad yw drwy gael cynllun cymorth, yn achos Matthew mae cynllun cymorth yn cael ei weithredu i helpu ei ddatblygiad cymdeithasol. Mae cynllun cymorth yn cael ei weithredu i fod yn ymwybodol o anghenion y plentyn a sut i'w gefnogi i sicrhau gall y plentyn gyrraedd ei botensial llawn (Devon County Council, 2020). Pwysleisia erthygl gan Webster et al. (2019)  gall cael cynllun cymorth ar gyfer rhai disgyblion greu amgylchedd ystafell ddosbarth mwy cynhwysol ac effeithiol. O ganlyniad, mae hyn yn caniatáu i'r disgyblion ymgysylltu mwy a chyrraedd eu llawn botensial trwy ddilyn y cynllun cymorth (Webster et al. 2019, t. 98-113). Ar y llaw arall, mae ymchwil gan Ofsted (2021) yn dweud bod mwyafrif y cynlluniau cymorth i ddisgyblion yn cynnwys plant sy'n cael eu tynnu allan o wers i weithio ar ymyrraeth gydag athro cynorthwyol. Gall hyn olygu nad yw plant yn derbyn y lefel uchel o addysgu sydd ei hangen i lwyddo gan nad ydynt mewn amgylchedd ystafell ddosbarth (Ofsted, 2021). O ganlyniad i hyn, mae'r cynllun cymorth 6 wythnos a roddwyd ar waith ar gyfer Matthew yn cynnwys gweithgareddau ystafell ddosbarth yn bennaf i wella ei ddatblygiad cymdeithasol. Bydd yr holl weithgareddau yng nghynllun cymorth Matthew yn cael eu hasesu drwy arsylwi ar ei gynnydd. Pwysleisia Yudkowsky et al. (2020) bod yna lawer o fanteision o asesiad arsylwi pan wneir yn gywir. Fel arfer, cefnogir asesiad arsylwadol gan restr wirio a ddefnyddir i bortreadu'r hyn y mae'r myfyriwr wedi'i wneud. Mae'r math hwn o asesu yn effeithiol gan ei fod yn caniatáu i'r addysgwr asesu'r disgybl yn y foment a fydd yn arwain at ganlyniadau dibynadwy (Yudkowsky et al. 2020, t.185-187).
Y gweithgaredd cyntaf yng nghynllun cymorth Matthew (gweler rhan 2) yw chwarae rôl. Mae chwarae rôl yn caniatáu i blant gymryd rhan a defnyddio eu creadigrwydd i weithredu senario penodol. O ganlyniad i hyn, gall annog y plant i ddatblygu eu sgiliau cyfathrebu wrth ddangos empathi at eraill (Escalante, 2023). Ar y llaw arall mae Kruglova (2020) yn dweud y gall chwarae rôl fod yn anrhagweladwy sy'n golygu nad yw'n hysbys a fydd nod y dasg yn cael ei chyrraedd ac a fydd y plant yn cyfranogi (Kruglova, 2020). Bydd Matthew yn dechrau ar wythnos un trwy fynd i'r gornel ddarllen gyda'i ffrind Maria i wisgo i fyny ac actio fel cymeriad penodol o lyfr o'i ddewis. Wrth i'r wythnosau fynd ymlaen bydd cynnydd graddol drwy ychwanegu aelodau at y grŵp erbyn wythnos 3 a 4. Y nod terfynol fydd i Matthew berfformio ei chwarae rôl mewn amgylchedd dosbarth cyfan. Mae gweithgareddau chwarae rôl yn darparu awyrgylch i blant sy'n ddiogel ac yn hwylus i ymarfer gwahanol fathau o gyfathrebu. Gall hyn gynnwys gwella sgiliau gwrando, ciwiau di-eiriau, cyfathrebu di-eiriau neu ddefnyddio geiriau unigol (Team Experts, 2023). Bydd hyn yn effeithiol i Matthew gan y byddai'n rhoi amgylchedd hamddenol iddo fod yn greadigol a mynegi ei hun heb y pwysau o orfod siarad. Y gweithgaredd nesaf ar gynllun cymorth Matthew yw therapi cerddoriaeth i'w alluogi i wneud sŵn a chyfathrebu trwy ddefnyddio offerynnau cerdd. Mae adroddiad Estyn (2020) yn trafod therapi cerddoriaeth a sut mae'n fuddiol i blant. Mae’n cael ei ddefnyddio i strwythuro eu datblygiad cymdeithasol ac i annog cynnydd graddol wrth ganiatáu i'r plant fod yn greadigol a mynegi eu hunain trwy gerddoriaeth (Estyn, 2020). Mae therapi cerddoriaeth yn ymyrraeth a ddefnyddir yn aml ar gyfer plant sy'n ffeindio hi'n anodd cyfathrebu ar lafar. Mae defnyddio cerddoriaeth yn y ffordd benodol hon yn caniatáu i'r plentyn fyrfyfyrio, defnyddio'r gerddoriaeth i archwilio ei ddychymyg a mynegi ei hun (BAMT, 2020). Am y 3 wythnos gyntaf bydd Matthew yn gwneud y therapi cerddoriaeth gyda'i ffrind Maria tra bod yr addysgwr yn asesu a all y gweithgaredd ehangu i waith grŵp gyda'i gyfoedion. Gobeithio erbyn wythnos 4 a 5 bod Matthew yn teimlo'n gyfforddus i barhau gyda'r therapi cerddoriaeth ond mewn grŵp mwy sy'n golygu y bydd yn mynegi ei hun gyda'i gyfoedion. Daw'r gweithgaredd hwn o dan y Maes Dysgu a Phrofiad (MDaPh) Y Celfyddydau Mynegiannol. Mae'r MDaPh hwn yn galluogi disgyblion i gyfathrebu mewn ffyrdd mynegiannol a fydd yn eu galluogi i ddod yn unigolion chwilfrydig a chreadigol (Llywodraeth Cymru, 2020). Y nod erbyn wythnos 6 yw i Matthew gymryd rhan mewn gweithgaredd amgylchedd dosbarth llawn sy'n cynnwys canu geiriau. Mae hyn o fudd i rywun fel Matthew sydd â mudandod dewisol gan ei fod yn cymryd i ffwrdd pwysau ar y plentyn i berfformio a siarad eu hunain gan fod y dosbarth cyfan yn ynganu’r geiriau (Oxford Health NHS, 2020). Y gweithgaredd nesaf yng nghynllun cymorth Matthew yw mynegi ei hun trwy waith celf. Noda King-Smith (2020) y gall plant ffeindio hi'n anodd dweud mewn geiriau sut maen nhw'n teimlo, yn enwedig i rywun fel Matthew sy'n dioddef o fudandod dewisol. Gall gwaith celf roi amgylchedd diogel i blant fynegi eu hunain trwy rannu eu celf â phobl eraill neu ddefnyddio trosiadau i gynrychioli eu hemosiynau (King-Smith, 2020). Dyweda adroddiad gan Estyn (2015) fod safon lles disgyblion wrth gymryd rhan mewn gwersi celfyddydau creadigol yn uchel iawn. Mae hyn o ganlyniad i wersi fel celf yn caniatáu i ddisgyblion fynegi eu hunain yn greadigol tra hefyd yn cael profiadau hwyl i'w trafod (Estyn, 2015). Ffocws wythnos 1 yw i Matthew lluniadu emosiynau gwahanol a ffocysu ar sut mae'n teimlo, bydd y rhain yn cael eu defnyddio bob dydd yn yr ysgol fel y gall Matthew fynegi sut mae'n teimlo. Ar wythnos 2 a 3 bydd Matthew yn lluniadu 3 pheth sy'n ei wneud yn hapus a 3 pheth sy'n ei wneud yn drist er mwyn iddo ddeall ei emosiynau a sylweddoli beth sy'n gwneud iddo deimlo'n wahanol emosiynau. Os oes gan blentyn eirfa gyfyngedig, mae therapi celf yn effeithiol iawn gan y gallant fynegi ei hun heb orfod siarad. Mae'r gweithgareddau hyn yn sicrhau bod y plentyn mewn rheolaeth ac yn gweithio ar gyflymder y mae'n gyffyrddus â (The Palmeira Practice, 2016). Mae'r gweithgareddau celf hyn yn cael eu gweithredu i helpu datblygiad cymdeithasol Matthew ond hefyd yn emosiynol wrth iddo fynd trwy amser caled yn mynegi ei emosiynau ers ysgariad ei rieni. Bydd mam Matthew yn cymryd rhan yn ystod y sesiynau gwaith celf hyn gan ei fod yn fwy hyderus o amgylch ei fam ac mae ganddo lawer o ymddiriedaeth. Noda erthygl gan Miedel et al. (1999) y gall cyfranogiad rhieni ar gyfer plant sydd â rhwystrau i ddysgu gwella eu datblygiad yn gymdeithasol ac yn emosiynol (Miedel et al. 1999, t. 379-402). Ar y llaw arall, mae erthygl gan Kellar-Guenther et al. yn dweud, er bod cyfranogiad rhieni gydag ymyraethau yn effeithiol, gall fod yn afrealistig. Gallai'r rhesymau dros hyn gynnwys teithio, ymrwymiadau gwaith a gofal plant am frodyr a chwiorydd eraill (Kellar-Guenther et al. 2013, t.81-93). Y nod terfynol ar ddiwedd y 6 wythnos yw ceisio cael Matthew i ddefnyddio geiriau unigol i ddisgrifio ei emosiynau, bydd hyn ond yn digwydd os yw'r asesiad yn dangos bod Matthew wedi magu mwy o hyder. Os gwneir y broses o drin dewis mudandod yn raddol ac ar gyflymder y mae'r plentyn yn gyffyrddus gyda, mae'n fwy tebygol y bydd cynnydd fel siarad mewn geiriau unigol (Wakeman, 2016). Er bod siarad mewn geiriau unigol yn bosib, mae'n bwysig cofio hefyd nad yw'r plentyn o dan unrhyw bwysau i siarad. Mae hyn yn awgrymu y dylid canmol y plentyn am geisio cyfathrebu mewn unrhyw ffordd sydd well ganddyn nhw (Johnson, 2022).    

I gloi, drwy wella ymwybyddiaeth o iechyd meddwl a rhwystrau dysgu yn gyffredinol, gall ganiatáu i'r plentyn gael yr ymyrraeth sydd ei hangen i sicrhau ei fod yn cyrraedd ei botensial llawn. Dylai dysgwyr ifanc deimlo eu bod yn cael eu cynnwys mewn penderfyniadau yn ystod eu dysgu i sicrhau eu bod yn teimlo eu bod yn cael eu clywed (Day, 2023). I rai plant fel Matthew sydd heb lawer o eirfa y ffordd maent yn cael ei glywed yw trwy ei ffurf o gyfathrebu sy'n ddi-eiriau. Gall trosglwyddiadau fod yn anodd iawn i blant yn enwedig yn sefyllfa Matthew lle mae ei rieni wedi ysgaru yn ddiweddar. Gall y plentyn ddioddef o drallod a phryder oherwydd ysgariad gan rieni sy'n golygu y gall niweidio ei ddatblygiad cymdeithasol ac emosiynol (Morin, 2022). Trwy ysgrifennu'r aseiniad hwn rwyf wedi dysgu llawer am yr effaith y mae ysgariad yn ei chael ar blant a hefyd beth yw mudandod dewisol a ffyrdd o'i drin. Bydd hyn o fudd mawr mewn ymarfer proffesiynol yn y dyfodol gan y byddaf yn debygol o ddod ar draws plant sy'n dioddef o ddewis mudandod. Yn ystod fy PAP cyntaf roedd plentyn gyda mudandod dewisol, ar y pryd doeddwn i ddim yn ymwybodol o'r rhwystr hwn i ddysgu ond yn y dyfodol bydd gen i lawer mwy o wybodaeth ddefnyddiol. Mae hyn yn cysylltu ag un o'r safonau SAC 'Cymryd cyfrifoldeb personol' (Moodle PCYDDS, D.D) trwy gael perthynas dda â phob disgybl. Hefyd sicrhau bod pob disgybl yn cael ei drin yn deg a'i fod yn gallu cyrraedd ei botensial llawn beth bynnag yw'r rhwystr (Moodle PCYDDS, D.D). Rwy'n credu bod y strategaethau gweithredais ar gyfer cynllun 6 wythnos Matthew yn effeithiol a byddant yn caniatáu iddo fynegi ei hun mewn ffyrdd mae'n gyffyrddus â . Mae'n hynod bwysig gadael i blentyn sydd â mudandod dewisol ddefnyddio ei ffordd ei hun o gyfathrebu a chanmol unrhyw achlysur y mae'r plentyn yn ymdrechu i fynegi ei hun (GIG, 2021). 

	Cynllun Hanner Tymor
	Wythnos 1
	Wythnos 2

	Wythnos 3
	Wythnos 4
	Wythnos 5
	Wythnos 6

	Gweithgaredd 1
Bydd cynnydd Matthew yn cael ei asesu wrth arsylwi gan weld os mae ei hyder yn wella dros y 6 wythnos nesaf. Y bwriad yw bydd y cynllun cymorth yn galluogi i Matthew wneud cynnydd. Bydd hyn yn gobeithio arwain at Matthew cyfathrebu gyda chyfoedion.

	Y gweithgaredd  bydd chwarae rôl. (Oxford Health NHS, 2020) Bydd yna thema penodol i ddilyn megis o lyfr penodol ac bydd Matthew yn gwisgo lan ac actio’r geiriau o’r llyfr wrth fod y gymeriad penodol.
Bydd Matthew yn mynd i’r cornel chwarae rôl gyda’i ffrind Maria.

Ieithoedd, Llythrennedd a Chyfathrebu Cwricwlwm (Llywodraeth Cymru, 2020)

Cam cynnydd 1:
-Rwy’n gallu ymateb i’r hyn rwy’n ei glywed, ei ddarllen a’i weld.

	Y gweithgaredd  bydd chwarae rôl. Bydd yna thema penodol i ddilyn megis o lyfr penodol ac bydd Matthew yn gwisgo lan ac actio’r geiriau o’r llyfr wrth fod y gymeriad penodol.
Bydd Matthew yn mynd i’r cornel chwarae rôl gyda’i ffrind Maria.

Y sgiliau yn parhau o’r camau cynnydd o’r cwricwlwm.

	Y gweithgaredd  bydd chwarae rôl. Bydd yna thema penodol i ddilyn megis o lyfr penodol ac bydd Matthew yn gwisgo lan ac actio’r geiriau o’r llyfr wrth fod y gymeriad penodol.
Bydd Matthew yn mynd i’r cornel chwarae rôl gyda’i ffrind Maria. Dechrau ychwanaegu  3 disgybl i’r grŵp i asesu os mae hyder Matthew yn gwella.

Y sgiliau yn parhau o’r camau cynnydd o’r cwricwlwm.

	Y gweithgaredd  bydd chwarae rôl. Bydd yna thema penodol i ddilyn megis o lyfr penodol ac bydd Matthew yn gwisgo lan ac actio’r geiriau o’r llyfr wrth fod y gymeriad penodol.
Bydd Matthew yn mynd i’r cornel chwarae rôl gyda’i ffrind Maria. Parhau i gael grŵp o 5 i asesu os yw hyder Matthew yn gwella.

Y sgiliau yn parhau o’r camau cynnydd o’r cwricwlwm
	Y gweithgaredd  bydd chwarae rôl. Bydd yna thema penodol i ddilyn megis o lyfr penodol ac bydd Matthew yn gwisgo lan ac actio’r geiriau o’r llyfr wrth fod y gymeriad penodol.
Bydd Matthew yn mynd i’r cornel chwarae rôl gyda’i ffrind Maria. Parhau i gael grŵp o 5 i asesu os yw hyder Matthew yn gwella.

Y sgiliau yn parhau o’r camau cynnydd o’r cwricwlwm
	Y gweithgaredd  bydd chwarae rôl. Bydd yna thema penodol i ddilyn megis o lyfr penodol ac bydd Matthew yn gwisgo lan ac actio’r geiriau o’r llyfr wrth fod y gymeriad penodol.
Ceisio cael y grŵp i actio allan y gymeriadau yn y cornel o flaen y dosbarth.
Asesu os oes angen parhau gyda chwarae rôl
Y sgiliau yn parhau o’r camau cynnydd o’r cwricwlwm

Y Celfyddydau Mynegiannol:
Cam Cynnydd 1:
·  Rwy’n gallu mynegi fy syniadau, teimladau ac atgofion yn fy ngwaith creadigol

· Rwy’n gallu rhannu fy ngwaith creadigol.


Cynllun cefnogi Matthew (6 wythnos)






	Cynllun Hanner Tymor
	Wythnos 1
	Wythnos 2

	Wythnos 3
	Wythnos 4
	Wythnos 5
	Wythnos 6

	Gweithgaredd 2

	Bydd y gweithgaredd yn cynnwys offerynnau cerddoriaeth e.e taro drwm, chwythu trwmped a.y.y.b. Gweithio gyda’i ffrind Maria i ddechrau. Rhoi cyfle i Matthew gwneud swn a mynegi ei hun heb siarad.

Asesu os gall Matthew gweithio gyda grŵp yn y dosbarth.

Y Celfyddydau Mynegiannol:
Cam Cynnydd 1:
-Rwy’n gallu rhannu fy ngwaith creadigol.

-Rwy’n dechrau defnyddio deunyddiau creadigol yn ddiogel gydag arweiniad a chyfarwyddyd.
(Llywodraeth Cymru, 2020)
	Bydd y gweithgaredd yn cynnwys offerynnau cerddoriaeth e.e taro drwm, chwythu trwmped a.y.y.b. Parhau i weithio gyda’i ffrind Maria 

Asesu os gall Matthew gweithio gyda grŵp yn y dosbarth.

Y sgiliau yn parhau o’r camau cynnydd o’r cwricwlwm.

	Bydd y gweithgaredd yn cynnwys offerynnau cerddoriaeth e.e taro drwm, chwythu trwmped a.y.y.b. Parhau i weithio gyda’i ffrind Maria i ddechrau. 

Asesu os gall Matthew gweithio gyda grŵp yn y dosbarth.

Y sgiliau yn parhau o’r camau cynnydd o’r cwricwlwm.

	Bydd y gweithgaredd yn cynnwys offerynnau cerddoriaeth e.e taro drwm, chwythu trwmped a.y.y.b. Dechrau cymryd y wers i amgylchedd dosbarth cyfan. Gweithio gyda’r offerynnau mewn grŵp. 
Asesu os mae’r amgylchedd dosbarth cyfan yn gweithio.

Y sgiliau yn parhau o’r camau cynnydd o’r cwricwlwm.

	Bydd y gweithgaredd yn cynnwys offerynnau cerddoriaeth e.e taro drwm, chwythu trwmped a.y.y.b. Parhau gyda’r amgylchedd dosbarth cyfan a gweithio mewn grŵp.

Asesu os mae’r amgylchedd dosbarth cyfan yn gweithio.


Y sgiliau yn parhau o’r camau cynnydd o’r cwricwlwm.

	Bydd y gweithgaredd yn cynnwys offerynnau cerddoriaeth e.e taro drwm, chwythu trwmped a.y.y.b. Parhau gyda’r amgylchedd dosbarth cyfan a gweithio mewn grŵp. Dechrau canu geiriau (dosbarth cyfan) felly does dim pwysau i Matthew siarad ar ben ei hun

Asesu os mae’r amgylchedd dosbarth cyfan yn gweithio.

Ieithoedd, Llythrennedd a Chyfathrebu:
Cam Cynnydd 1:
Rwy’n gallu ymuno â chaneuon, rhigymau, straeon a cherddi cyfarwydd.





	

	Wythnos 1
	Wythnos 2

	Wythnos 3
	Wythnos 4
	Wythnos 5
	Wythnos 6

	Gweithgaredd 3














	Ffocws y gweithgaredd yma yw gwaith Celf. Bydd Matthew yn llunio emosiynau wahanol i ddangos sut mae’n teimlo a mynegi ei hun trwy Gelf. 

Dangos yr emosiynau yma yn ystod y dydd.

Gwaith un i un gyda’r athro a Mam.

Iechyd a Lles:
Cam Cynnydd 1:
-Rwy’n gallu sylwi sut rwy’n teimlo, a chyfathrebu hyn.

Y Celfyddydau Mynegiannol:
Cam Cynnydd 1:
-Rwy’n dechrau siarad am fy hwyliau a’m hemosiynau, a defnyddio’r rhain i ddylanwadu ar fy ngwaith creadigol.
(Llywodraeth Cymru, 2020)
	Ffocws y gweithgaredd yma yw gwaith Celf. Bydd Matthew yn llunio emosiynau wahanol i ddangos sut mae’n teimlo a mynegi ei hun trwy Gelf. 

Llunio ac ysgrifennu 3 peth sydd yn wneud e’n hapus.

Gwaith un i un gyda’r athro a Mam

Parhau i ddefnyddio’r emosiynau sydd wedi cael ei llunio yn ystod y dydd

Y sgiliau yn parhau o’r camau cynnydd o’r cwricwlwm.
 
	Ffocws y gweithgaredd yma yw gwaith Celf. Bydd Matthew yn llunio emosiynau wahanol i ddangos sut mae’n teimlo a mynegi ei hun trwy Gelf. 

Llunio ac ysgrifennu 3 peth sydd yn wneud e’n drist.

Gwaith Un i un gyda’r athro a Mam

Parhau i ddefnyddio’r emosiynau sydd wedi cael ei llunio yn ystod y dydd

Y sgiliau yn parhau o’r camau cynnydd o’r cwricwlwm.

	Ffocws y gweithgaredd yma yw gwaith Celf. Bydd Matthew yn llunio emosiynau wahanol i ddangos sut mae’n teimlo a mynegi ei hun trwy Gelf. 

Athro yn trafod pethau a dangos lluniau o bethau a Matthew yn dewis yr emosiwn sy’n cysylltu. 


Parhau i ddefnyddio’r emosiynau sydd wedi cael ei llunio yn ystod y dydd

Y sgiliau yn parhau o’r camau cynnydd o’r cwricwlwm.

	Ffocws y gweithgaredd yma yw gwaith Celf. Bydd Matthew yn llunio emosiynau wahanol i ddangos sut mae’n teimlo a mynegi ei hun trwy Gelf. 

Athro yn trafod pethau a dangos lluniau o bethau a Matthew yn dewis yr emosiwn sy’n cysylltu. 


Parhau i ddefnyddio’r emosiynau sydd wedi cael ei llunio yn ystod y dydd

Y sgiliau yn parhau o’r camau cynnydd o’r cwricwlwm.

	Ffocws y gweithgaredd yma yw ceisio cael Matthew i ddefnyddio geiriau unigol i ddweud sut mae’n teimlo a beth sy’n wneud e’n hapus.



Gwaith Un i un gyda’r athro a Mam



Ieithoedd, Llythrennedd a Chyfathrebu:
Cam Cynnydd 1:

- Rwy’n dechrau mynegi fy nheimladau.

weithio a chyfathrebu gyda

wastad yn fy ngrivp ac yna i

Proffil un tudalen Matthew - Helpu gyda ffyrdd wahanol
o gyfathrebu oherwydd
Beth sydd yn bwysig i mi? 6 oed dydw i ddim yn hoffi siarad
= Mam than fwyaf o'r amser.
- lpad Cefndir Matthew
- Tim Pél- droed Caerdydd Mae Matthew yn unig blentyn ac wedi
- Darllen llyfrau tyfulan gyda Mam a Dad yn y .
- Fyffrind Maria Mae gan Matthew mudandod dewisol Datblygiad emosiynol
- Gwaith Mathemateg a Chelf Yn ddiweddar mae Mam a Dad wedi - Mae Matthew yn stryglo i drafod am
- Cerddoriaeth gwahanu sydd wedi cael effaith ei deimladau, mae wastad yn roi
- Chwarae rdl gyda Maria anferth aro fe. bodau i fyny i ddweud mae’n iawn.
Mae'r mudandod dewisol wedi bod Hyd yn oed pan mae’n edrych yn
llawer yn waeth ers yr ysgariad. drist mae'n rof'r bodau lan gan ei fod
Mae'n siarad  Mam yn y 1§ ond ddim ddim yn hoffi trafod ei hemosiynau.
Hoffi ac edmygu am Matthew yn siarad yn yr ysgol oherwydd pryder. Mae Matthew yn ffeindio hi'n anodd
~ Mae Matthew yn blentyn tawel theoli ei hemosiynau oherwydd yr
sydd wastad yn gwrando'n - ysgariad. Mae ganddo broblemau

